Diari Oficial de la Generalitat Valenciana


Sumari del DOGV 6661, del 29-11-2011 (2011/11181)

RESOLUCIÓ de 18 de novembre de 2011, de la directora de l'Agència Valenciana de Foment i Garantia Agrària, per la qual es publica la línia pressupostària i l'import global màxim que finança, per a l'any 2012, les ajudes a l'apicultura per a la millora de la biodiversitat, i s'obri el termini de presentació de sol·licituds de pagament anual per a este exercici.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6661

Data del DOGV
:   29-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/11505


Data del document
:   18-11-2011

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 18 de novembre de 2011, de la directora de l'Agència Valenciana de Foment i Garantia Agrària, per la qual es publica la línia pressupostària i l'import global màxim que finança, per a l'any 2012, les ajudes a l'apicultura per a la millora de la biodiversitat, i s'obri el termini de presentació de sol·licituds de pagament anual per a este exercici. [2011/11845]  
En l'Orde de 22 de setembre de 2008, de la Conselleria d'Agricultura, Pesca i Alimentació (DOCV número 5865, de 07.10.2008), modificada per l'Orde de 25 de novembre de 2009, d'esta Conselleria (DOCV núm. 6160, de 07.12.2009), es regulen les bases de l'ajuda a l'apicultura per a la millora de la biodiversitat per al període 2008-2013.  
En l'article 23.2 de la Llei 38/2003, de 17 de novembre, General de Subvencions, i l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, s'exigix la publicació de les línies de subvenció que financen i l'import global màxim destinat a les subvencions públiques.  
Per tot això, d'acord amb les facultats que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12.09.2006), i a proposta del director general de Producció Agrària i Ramaderia, resolc:  
  
Apartat primer  
1. Les ajudes a l'apicultura per a la millora de la biodiversitat estan enquadrades en la mesura 214.6, de l'eix 2, de les ajudes al desenvolupament rural que finança el Fons Europeu Agrícola de Desenvolupament Rural (FEADER) establit en el Reglament (CE) número 1698/2005. En l'àmbit de la Comunitat Valenciana les esmentades ajudes s'enquadren en la mesura i en l'eix esmentats del Programa de Desenvolupament Rural de la Comunitat Valenciana 2007-2013. El seu pagament es farà a càrrec de la línia de subvenció SE832000, capítol IV, dels pressupostos de l'Agència Valenciana de Foment i Garantia Agrària per a l'exercici 2012.  
2. L'import global màxim de l'esmentada ajuda s'ajusta a les previsions del Pla Financer del PDR-CV 2007-2013 i per a l'exercici 2012 és de 805.000 euros.  
3. En el finançament de les ajudes a l'apicultura per a la millora de la biodiversitat participa el FEADER en un 53,69%, el Ministeri de Medi Ambient i Medi Rural i Marí en un 39,19% i la Conselleria d'Agricultura, Pesca, Alimentació i Aigua en un 7,12%.  
  
Apartat segon  
1. Segons allò que s'establix en l'article 6 de l'Orde de 22 de setembre de 2008, els interessats inclosos en el règim d'ajudes, segons convocatòria realitzada mitjançant la Resolució de 3 de novembre de 2008 (DOCV núm. 5900, de 25.11.2008), hauran de sol·licitar el pagament anual de les ajudes durant la resta d'anualitats. El termini de presentació de les sol·licituds de pagament anual per a l'exercici 2012 s'iniciarà l'endemà a la publicació d'esta resolució i finalitzarà el 31 de desembre de 2011.  
2. La presentació de la sol·licitud per part del beneficiari comportarà l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat) i davant de la Seguretat Social.  
  
Apartat tercer  
1. Estes ajudes, finançades pel FEADER, són compatibles amb la política comunitària de la competència en virtut de l'article 88 del Reglament (CE) número 1698/2005, en la seua nova redacció feta pel Reglament (CE) número 74/2009, segons el qual els articles 107, 108 i 109 del Tractat, relatius a les ajudes atorgades pels estats, no seran aplicables als pagaments efectuats per estos estats de conformitat amb el Reglament (CE) número 1698/2005 i dins de l'àmbit d'aplicació de l'article 42 del Tractat (antic 36).  
  
2. D'acord amb l'apartat 4, de l'article 7, del Decret 147/2007, de 7 de setembre, del Consell, pel qual es regula el procediment de notificació i de comunicació a la Comissió Europea dels projectes de la Generalitat dirigits a establir, a concedir o a modificar ajudes públiques, esta resolució no necessita de la seua notificació a la Comissió Europea perquè no té tots els requisits de l'apartat 1, de l'article 107, del Tractat de Funcionament de la Unió Europea (antic article 87 del Tractat Constitutiu de la Comunitat Europea) i estan cofinançades pel FEADER i integrades en el PDR-CV 2007-2013.  
  
Apartat quart  
Amb relació a la publicació d'informació sobre els beneficiaris, s'informa:  
Que, de conformitat amb l'article 4 del Reglament (CE) número 259/2008, de 18 de març de 2008, de la Comissió, pel qual s'establixen disposicions d'aplicació del Reglament (CE) número 1290/2005, del Consell, pel que fa a la publicació de la informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (FEADER), les seues dades seran publicades d'acord amb estos reglaments i podran ser tractades per organismes d'auditoria i d'investigació de la Unió Europea i nacionals, per a salvaguardar els interessos financers de la Unió Europea.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i l'autorització expressa a l'Agència Valenciana de Foment i Garantia Agrària per a la recollida, la incorporació als respectius fitxers i el tractament d'estes dades personals, així com per a la seua conservació durant els terminis previstos en les disposicions aplicables.  
  
Apartat quint  
Esta resolució es tramita de manera anticipada a l'empara d'allò que es disposa en l'article 2 de l'Orde de 26 de setembre de 1994, de la Conselleria d'Economia i Hisenda (DOCV núm. 2361, de data 6 d'octubre de 1994), per la qual es regula la tramitació anticipada de concessió de subvencions, i queda condicionat el finançament de les esmentades ajudes a l'existència, en els pressupostos de l'exercici econòmic 2012, de crèdit adequat i suficient per a això.  
  
  
Disposició final  
  
Esta resolució posa fi a la via administrativa i contra esta es pot interposar, potestativament, un recurs de reposició davant de la directora de l'Agència Valenciana de Foment i Garantia Agrària en el termini d'un mes, comptat des de l'endemà de la publicació, o impugnar-se directament davant del Jutjat del Contenciós Administratiu en el termini de dos mesos, des de l'endemà de la publicació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i amb els articles 8.3, 25.1 i 46.1 de la Llei de la Jurisdicció Contenciosa Administrativa.  
  
  
València, 18 de novembre de 2011.- La directora: Amparo Montoro Blasco.